# Pneumònia fúngica

La pneumònia fúngica és una micosi dels pulmons. Pot ser causada per fongs endèmics, oportunistes, o una combinació d'ambdós. La mortalitat de les pneumònies fúngiques pot assolir fins a un 90% en els pacients immunodeficients, tot i que en general els pacients immunocompetents responen bé a la teràpia antifúngica una vegada identificat l'agent causal.
La pneumònia fúngica és rara, però pot afectar individus amb dèficits immunitaris deguts a la sida, medicaments immunosupressors o altres problemes mèdics, especialment neoplàsies hematològiques, malaltia pulmonar obstructiva crònica (MPOC) o fibrosi quística. La fisiopatologia de la pneumònia causada per fongs és semblant a la de la pneumònia bacteriana. La pneumònia fúngica és causada sovint per Histoplasma capsulatum, Candida albicans (rares vegades en un pacient immunocompetent) Blastomyces, Cryptococcus neoformans, Pneumocystis jiroveci (abans anomenat P. carinii) i Coccidioides immitis. La histoplasmosi és especialment comuna a la conca del riu Mississippi i la coccidioidomicosi al sud-oest dels Estats Units. La infecció pulmonar per Paracoccidioides brasiliensis, un fong dimòrfic propi de l'Amèrica Llatina i agent causant de la paracoccidioidomicosi, pot originar pneumònies intersticials d'aspecte molt similar a les que produeix P. jiroveci.
Les pneumònies per Mucor són inhabituals, segueixen un curs tòrpid i apareixen amb certa freqüència en diabètics no controlats, ja que aquests fongs tenen un enzim particular que afavoreix el seu creixement en medis alts en glucosa. Un mucoral poc conegut i que té una gran similitud amb C. immitis, Cokeromyces recurvatus, pot ser l'origen de pneumònies letals després d'un trasplantament. La infecció per un altre membre del grup, Rhizopus azygosporus, dona lloc eventualment a pneumònies necrosants funestes en malalts amb COVID-19 greu. A diferència de C. neoformans, Cryptococcus gattii causa pneumònies predominantment en subjectes no immunodeprimits i no s'associa amb cap dèficit immunitari en particular. Aquest llevat encapsulat és bastant comú a Papua Nova Guinea, Austràlia septentrional, Índia i Brasil, però des de fa uns vint anys ha aparegut a l'illa de Vancouver, Oregó, Washington i Mèxic. La seva soca VGII té una destacable virulència. Cryptococcus laurentii (un basidiomicot present a les dejeccions dels colúmbids i emprat com biopesticida contra la podridura de la fruita) pot generar pneumònies en malalts de sida.
Penicillium marneffei, un fong endèmic de l'Àsia Sud-oriental i de la Xina meridional considerat un patogen emergent, és origen de pneumònies insidioses que afecten principalment a subjectes que pateixen alteracions primàries o secundàries del sistema immunitari. Ha estat descrit algun cas aïllat de pneumònia fatal per Penicillium digitatum, fong mesòfil necrotròfic que abunda en el sòl de les zones productores de cítrics. Les pneumònies per Penicillium chrysogenum són una raresa.
Amb tot, els membres del gènere Aspergillus són els responsables de la major part d'aquestes pneumònies, especialment A. fumigatus (80 % de les pneumònies per aspergil·losi invasiva), i A. flavus (15-20 %); encara que A. niger, A. terreus, A. versicolor, A. nomius o A. lentulus també poden produir-les. La coinfecció pulmonar per Aspergillus i altres tipus de fongs en pacients no VIH positius és un fet desacostumat, però no insòlit. S'han creat mètodes per detectar la presència en l'alè de metabòlits volàtils d'aquests fongs, fent possible una diagnosi més ràpida de les aspergil·losis invasives pulmonars amb valors de sensibilitat i especificitat molt alts (94% i 93%, respectivament). El procediment es basa en la identificació molecular de determinades partícules produïdes pels Aspergillus (de forma particular per A. fumigatus) sota condicions d'hipòxia i que surten del tracte respiratori amb l'aire exhalat.
Infreqüentment, algunes espècies poc habituals de Candida (entre elles C. dubliniensis, C. krusei o C. glabrata) causen pneumònies. Les infeccions respiratòries candidòsiques greus no son rares en pacients ingressats en unitats de cures intensives (UCI), tenen una diagnosi diferencial difícil i la seva taxa de mortalitat específica és important.
Poques vegades es veuen pneumònies fúngiques per Curvularia spp. (un gènere de fongs hifomicets), Sepedonium spp. (uns fongs saprofítics de la mateixa classe molt semblants morfològicament a H. capsulatum), Trichosporon spp. (gènere de fongs anamòrfics que inclou espècies presents al sòl i a la microbiota cutània causants d'infeccions oportunistes), Acremonium spp. (unes floridures saprofítiques molt comunes pertanyents a la família Hypocreaceae) o Scedosporium spp. (uns rars fongs filamentosos de la classe Sordariomycetes molt resistents als antifúngics). Excepcionalment, la síndrome d'hipersensibilitat a la dapsona en un malalt sense problemes d'immunitat, pot complicar-se de forma fatal a causa d'una pneumònia per S. apiospermum.
Les pneumònies per Pseudallescheria boydii (un ascomicet que abunda en aigües estancades i brutes) són molt rares en persones sense compromís immunològic o que no hagin sofert un quasi ofegament. Solen respondre bé al tractament amb azols. Tilletiopsis minor (un exobasidiomicet fitopatogènic que no acostuma a originar micosis en humans immunocompetents) és una causa força insòlita de pneumònia, atribuïble al contacte amb sòls altament contaminats. Paecilomyces variotii i Paecilomyces lilacinus són uns altres fongs patògens emergents de distribució cosmopolita que causen pneumònies d'índole oportunista.
Pel que fa al gènere Cladosporium, s'ha registrat algun rar cas de pneumònia hemorràgica per l'espècie fitopatògena Cladosporium cladosporioides.
Les pneumònies per Fusarium spp. són molt inusuals en individus no immunocompromesos.
Fins a 2019 només s'havia descrit un cas de pneumònia per Acrophialophora levis, un fong poc comú resistent a la calor que es troba al sòl en zones temperades i tropicals.
De forma ocasional, la pneumònia fúngica és la primera manifestació d'una malaltia granulomatosa crònica en adults.

## Referències

* ↑ Smith, JA; Kauffman CA «Pulmonary fungal infections» (en anglès). Respirology, 2012 Ag; 17 (6), pp: 913-926. DOI: 10.1111/j.1440-1843.2012.02150.x. ISSN: 1440-1843. PMID: 22335254 [Consulta: 27 desembre 2019].
* ↑ Ashraf, N; Kubat, RC; Poplin, V; Adenis, AA; Denning, D; Wright, L; McCotter, O; et al «Re-drawing the Maps for Endemic Mycoses» (en anglès). Mycopathologia, 2020 Oct; 185 (5), pp: 843-865. DOI: 10.1007/s11046-020-00431-2. PMC: 7416457. PMID: 32040709 [Consulta: 19 octubre 2022].
* ↑ Meersseman W; Lagrou, K; Maertens, J; Van Wijngaerden, E «Invasive aspergillosis in the intensive care unit» (en anglès). Clin Infect Dis, 2007 Jul 15; 45 (2), pp: 205-216. DOI: 10.1086/518852. ISSN: 1537-6591. PMID: 17578780 [Consulta: 7 maig 2019].
* ↑ Bulpa, P; Dive, A; Sibille, Y «Invasive pulmonary aspergillosis in patients with chronic obstructive pulmonary disease» (en anglès). Eur Respir J, 2007 Oct; 30 (4), pp: 782-800. DOI: 10.1183/09031936.00062206. ISSN: 1399-3003. PMID: 17906086 [Consulta: 7 maig 2019].
* ↑ Sánchez-Jareño M; Martínez Verdasco, A; Esteban Rodriguez, I; Álvarez-Sala, R «Neumonía con evolución inusual en paciente inmunocompetente» (en castellà). Enferm Infecc Microbiol Clin, 2018 Jun-Jul; 36 (6), pp: 382-383. DOI: 10.1016/j.eimc.2017.01.005. ISSN: 1578-1852. PMID: 28238503 [Consulta: 8 maig 2019].
* ↑ von Eiff, M; Zühlsdorf, M; Roos, N; Hesse, M; et al «Pulmonary fungal infections in patients with hematological malignancies - diagnostic approaches» (en anglès). Ann Hematol, 1995 Mar; 70 (3), pp: 135-141. ISSN 0939-5555. PMID: 7718642 [Consulta: 10 maig 2019].
* ↑ Agustí, C; Rañó, A; Aldabó, I; Torres, A «Fungal pneumonia, chronic respiratory diseases and glucocorticoids» (en anglès). Med Mycol, 2006 Set 1; 44 (Supl 1), pp: S207-S211. DOI: 10.1080/13693780600857348. ISSN: 1460-2709. PMID: 30408905 [Consulta: 28 desembre 2019].
* ↑ Schwarz, C; Hartl, D; Eickmeier, O; Hector, A; et al «Progress in Definition, Prevention and Treatment of Fungal Infections in Cystic Fibrosis» (en anglès). Mycopathologia, 2018 Feb; 183 (1), pp: 21-32. ISSN 0301-486X. DOI: 10.1007/s11046-017-0182-0. PMID: 28762125 [Consulta: 10 maig 2019].
* ↑ Peterson MW; Pratt, AD; Nugent, KM «Pneumonia due to Histoplasma capsulatum in a bone marrow transplant recipient» (en anglès). Thorax, 1987 Set; 42 (9), pp: 698-699. DOI: 10.1136/thx.42.9.698. PMC: 460925. PMID: 3317978 [Consulta: 7 maig 2019].
* ↑ Dosdá Muñoz, R; Carrión Valero, F; Pérez Martínez, V; Mollá, MA «Candidiasis pulmonar en un paciente no inmunodeprimido» (en castellà). Radiologia, 2007 Nov; 49 (6), pp: 452-453. ISSN 0033-8338. DOI: 10.1016/S0033-8338(07)73828-6 [Consulta: 29 maig 2020].
* ↑ Dermawan, JKT; Ghosh, S; Keating, MK; Gopalakrishna, KV; Mukhopadhyay, S «Candida pneumonia with severe clinical course, recovery with antifungal therapy and unusual pathologic findings» (en anglès). Medicine (Baltimore), 2018 Gen; 97 (2), pp: e9650. DOI: 10.1097/MD.0000000000009650. PMC: 5943866. PMID: 29480879 [Consulta: 8 maig 2019].
* ↑ Winkler, S; Stanek, G; Hubsch, P; Willinger, B; et al «Pneumonia due to blastomyces dermatitidis in a European renal transplant recipient» (en anglès). Nephrol Dial Transplant, 1996 Jul; 11 (7), pp: 1376-1379. ISSN: 0931-0509. PMID: 8672047 [Consulta: 7 maig 2019].
* ↑ Prest, J; Carlos, W; Kapoor, R «Acute blastomycosis pneumonia causing ARDS requiring open biopsy for identification» (en anglès). Chest, 2018 Oct; 154 (4), pp: 157A. DOI: 10.1016/j.chest.2018.08.137. ISSN: 1931-3543 [Consulta: 9 febrer 2019].
* ↑ Corti M, Trione N, Semorile K, Palmieri O, et al «Neumonía cavitada por Cryptococcus neoformans en un paciente con SIDA» (en castellà). Rev Iberoam Micol, 2008 Mar; 25 (1), pp: 41-44. ISSN: 2173-9188. PMID: 18338927 [Consulta: 7 maig 2019].
* ↑ Gorospe Sarasúa, L; Ureña-Vacas, A; Muñoz Del Toro, JR «Neumonía por Pneumocystis jirovecii complicando la evolución de una paciente con glioblastoma multiforme en tratamiento con temozolomida» (en castellà). Arch Bronconeumol, 2016 Oct; 52 (10), pp: 534-535. DOI: 10.1016/j.arbres.2016.02.01. ISSN: 1579-2129. PMID: 27021139 [Consulta: 7 maig 2019].
* ↑ Batura-Gabryel, H; Brajer, B «Coccidioidomycosis in a 38‑year‑old man: a case report» (en anglès). Pol Arch Med Wewn, 2008 Jun; 118 (6), pp: 387-390. ISSN: 1897-9483. PMID: 18619197 [Consulta: 7 maig 2019].
* ↑ INSST «Paracoccidioides brasiliensis» (en castellà). Fichas de agentes biológicos, DataBio, 2018 Mar 15; DB-H-P. b-18 (rev), pàgs: 5 [Consulta: 26 gener 2020].
* ↑ Revankar, SG «Paracoccidioidomicosis (Blastomicosis sudamericana)» (en castellà). Manuales MSD (Versión profesional). Merck Sharp & Dohme Corp, 2017; Nov (rev), pàgs: 3 [Consulta: 4 febrer 2020].
* ↑ Castañeda Camacho, HA; Cano Rosales, DJ «Paracoccidioidomicosis pulmonar. Reporte de dos casos» (en castellà). Rev Colomb Neumol, 2016; 28 (2), pp: 94-100. DOI: 10.30789/rcneumologia.v28.n2.2016.220. ISSN: 2538-9513 [Consulta: 8 maig 2019].
* ↑ Wang, XM; Guo, LC; Xue, SL; Chen, YB «Pulmonary mucormycosis: A case report and review of the literature» (en anglès). Oncol Lett, 2016 Maig; 11 (5), pp: 3049-3053. DOI: 10.3892/ol.2016.4370. PMC: 4841004. PMID: 27123061 [Consulta: 26 gener 2020].
* ↑ Panigrahi, MK; Manju, R; Kumar, SV; Toi, PC «Pulmonary Mucormycosis Presenting as Nonresolving Pneumonia in a Patient With Diabetes Mellitus» (en anglès). Respir Care, 2014 Des; 59 (12), pp: e201-e205. DOI: 10.4187/respcare.03205. ISSN: 1943-3654. PMID: 25006269 [Consulta: 10 maig 2019].
* ↑ Benny, GL «Cokeromyces» (en anglès). Zygomycetes.org, 2005; Mar 14 (rev), págs: 4 [Consulta: 7 gener 2020].
* ↑ Ryan, LJ; Ferrieri, P; Powell Jr, RD; Paddock, CD; et al «Fatal Cokeromyces recurvatus Pneumonia: Report of a Case Highlighting the Potential for Histopathologic Misdiagnosis as Coccidioides» (en anglès). Int J Surg Pathol, 2011 Jun; 19 (3), pp: 373-376. DOI: 10.1177/1066896908330483. ISSN: 1066-8969. PMID: 19147507 [Consulta: 12 juny 2019].
* ↑ NCBI. «Rhizopus azygosporus» (en anglès) pàgs: 2. Taxonomy Browser, US National Library of Medicine, 2020 Des 2; ID: 86630 (rev). [Consulta: 20 octubre 2022].
* ↑ Kanwar, A; Jordan, A; Olewiler, S; Wehberg, K; et al «A Fatal Case of Rhizopus azygosporus Pneumonia Following COVID-19» (en anglès). J Fungi (Basel), 2021 Feb 28; 7 (3), pp: 174. DOI: 10.3390/jof7030174. PMC: 7997212. PMID: 33670842 [Consulta: 20 octubre 2022].
* ↑ Chaturvedi, V; Chaturvedi, S «Cryptococcus gattii: a resurgent fungal pathogen» (en anglès). Trends Microbiol, 2011 Nov; 19 (11), pp: 564-571. DOI: 10.1016/j.tim.2011.07.010. PMC: 3205261. PMID: 21880492 [Consulta: 1r febrer 2020].
* ↑ Johannson, KA; Huston, SM; Mody, CH; Davidson, W «Cryptococcus gattii pneumonia» (en anglès). CMAJ, 2012 Set 4; 184 (12), pp: 1387-1390. DOI: 10.1503/cmaj.111346. PMC: 447050. PMID: 22891210 [Consulta: 8 juny 2019].
* ↑ Barcellos, VA; Martins, LMS; Fontes, ACL; Reuwsaat, JCV; et al «Genotypic and Phenotypic Diversity of Cryptococcus gattii VGII Clinical Isolates and Its Impact on Virulence» (en anglès). Front Microbiol, 2018 Feb 6; 9, pp: 132. DOI: 10.3389/fmicb.2018.00132. PMC: 5808156. PMID: 29467743 [Consulta: 8 juny 2019].
* ↑ Mycobank «Cryptococcus laurentii» (en anglès). International Mycological Association, 2016; 296158, pàgs: 7 [Consulta: 14 gener 2020].
* ↑ Shankar, EM; Kumarasamy, N; Bella, D; Renuka, S; et al «Pneumonia and pleural effusion due to Cryptococcus laurentii in a clinically proven case of AIDS» (en anglès). Can Respir J, 2006 Jul-Ag; 13 (5), pp: 275-278. DOI: 10.1155/2006/160451. PMC: 2683308. PMID: 16896431 [Consulta: 12 juny 2019].
* ↑ Serrat, C; Magraner, J; Guna, R; Domínguez, V; et al «Penicillium marneffei y peniciliosis» (en castellà). Revisiones Temáticas: Micología. Programa CCS, SEIMC, 2002; Jun 1, pàgs: 6 [Consulta: 12 maig 2019].
* ↑ Deesomchok A, Tanprawate S «A 12-case series of Penicillium marneffei pneumonia» (en anglès). J Med Assoc Thai, 2006 Abr; 89 (4), pp: 441-447. ISSN 0125-2208. PMID: 16696387 [Consulta: 12 maig 2019].
* ↑ Mycobank «Penicillium digitatum» (en anglès). International Mycological Association, 2016; 169502, pàgs: 8 [Consulta: 14 gener 2020].
* ↑ Oshikata C, Tsurikisawa N, Saito A, Watanabe M, et al «Fatal pneumonia caused by Penicillium digitatum: a case report» (en anglès). BMC Pulm Med, 2013 Mar 23; 13, pp: 16. DOI: 10.1186/1471-2466-13-16. PMC: 3614886. PMID: 23522080 [Consulta: 4 juny 2019].
* ↑ Gómez, V «Penicillium chrysogenum: características, morfología, hábitat» (en castellà). Lifeder.com, 2019, pàgs: 11 [Consulta: 9 febrer 2020].
* ↑ D'Antonio D, Violante B, Farina C, Sacco R, et al «Necrotizing Pneumonia Caused by Penicillium chrysogenum» (en anglès). J Clin Microbiol, 1997 Des; 35 (12), pp: 3335-3337. ISSN: 1098-660X. PMC: 230179. PMID: 9399551 [Consulta: 9 febrer 2020].
* ↑ Ruíz Hernández I, Jenki Delgado D, Castro Junco I, Rodríguez Giralt OW, Méndez Fleitas L «Aspergillosis pulmonar» (en castellà). Rev Med Electron, 2018 Jul-Ag; 40 (4), pp: 1207-1214. ISSN: 1684-1824 [Consulta: 8 maig 2019].
* ↑ Restrepo-Gualteros, SM; Jaramillo-Barberi, LE; Rodríguez-Martínez, CE; Camacho-Moreno, G; Niño, G «Aspergilosis pulmonar invasiva: reporte de un caso» (en castellà). Biomédica, 2015 Jun; 35 (2), pp: 171-176. ISSN 0120-4157. DOI: 10.7705/biomedica.v35i2.2357 [Consulta: 8 maig 2019].
* ↑ Person AK, Chudgar SM, Norton BL, Tong BC, Stout JE «Aspergillus niger: an unusual cause of invasive pulmonary aspergillosis» (en anglès). J Med Microbiol, 2010 Jul; 59 (Pt 7), pp: 834-838. DOI: 10.1099/jmm.0.018309-0. PMC: 3052473. PMID: 20299503 [Consulta: 8 maig 2019].
* ↑ Carpio Segura, CJ; Santiago Recuerda, A; Prados Sánchez, C; Gómez Mendieta, A; et al «Aspergilosis pulmonar invasiva debido a Aspergillus terreus en un paciente inmunocompetente con enfermedad pulmonar obstructiva crónica» (en castellà). Rev Patol Respir, 2011 Mar; 14 (1), pp: 23-25. DOI: 10.1016/S1576-9895(11)70099-6. ISSN: 1576-9895 [Consulta: 8 maig 2019].
* ↑ Charles MP; Noyal, MJ; Easow, JM; Ravishankar, M «Invasive pulmonary aspergillosis caused by Aspergillus versicolor in a patient on mechanical ventilation» (en anglès). Australas Med J, 2011; 4 (11), pp: 632-634. DOI: 10.4066/AMJ.2011.905. PMC: 3562921. PMID: 23386878 [Consulta: 27 febrer 2020].
* ↑ Caira, M; Posteraro, B; Sanguinetti, M; de Carolis E; et al «First case of breakthrough pneumonia due to Aspergillus nomius in a patient with acute myeloid leukemia» (en anglès). Med Mycol, 2012 Oct; 50 (7), pp: 746-750. DOI: 10.3109/13693786.2012.660507. ISSN: 1460-2709. PMID: 22369623 [Consulta: 3 juny 2019].
* ↑ Gürcan S, Tikveşli M, Ustündağ S, Ener B «A Case Report on Aspergillus lentulus Pneumonia» (en anglès). Balkan Med J, 2013 Des; 30 (4), pp: 429-431. DOI: 10.5152/balkanmedj.2013.8572. PMC: 4115954. PMID: 25207153 [Consulta: 8 maig 2019].
* ↑ Lee PH, Fu PK «Coinfection of Pneumocystis jiroveci pneumonia and pulmonary aspergillosis in a non-HIV-infected patient» (en anglès). J Microbiol Immunol Infect, 2018 Des; 51 (6), pp: 860-861. DOI: 10.1016/j.jmii.2018.11.001. ISSN: 1995-9133. PMID: 30473143 [Consulta: 8 maig 2019].
* ↑ Koo S, Thomas HR, Daniels SD, Lynch RC, et al «A breath fungal secondary metabolite signature to diagnose invasive aspergillosis» (en anglès). Clin Infect Dis, 2014 Des 15; 59 (12), pp: 1733-1740. DOI: 10.1093/cid/ciu725. PMC: 4311178. PMID: 25342502 [Consulta: 10 maig 2019].
* ↑ Rees, CA; Stefanuto, PH; Beattie, SR; Bultman, KM; et al «Sniffing out the hypoxia volatile metabolic signature of Aspergillus fumigatus» (en anglès). J Breath Res, 2017 Ag 21; 11 (3), pp: 036003. DOI: 10.1088/1752-7163/aa7b3e. PMC: 5793853. PMID: 28825403 [Consulta: 8 març 2019].
* ↑ Takazono, T; Izumikawa, K «Recent Advances in Diagnosing Chronic Pulmonary Aspergillosis» (en anglès). Front Microbiol, 2018 Ag 17; 9, pp: 1810. DOI: 10.3389/fmicb.2018.01810. PMC: 6107790. PMID: 30174658 [Consulta: 8 març 2019].
* ↑ Petrocheilou-Paschou, V; Georgilis K; Kontoyannis, D; Nanas, J; et al «Pneumonia due to Candida krusei» (en anglès). Clin Microbiol Infect, 2002 Des; 8 (12), pp: 806-809. DOI: 10.1046/j.1469-0691.2002.00488.x. ISSN: 1469-0691. PMID: 12519355 [Consulta: 8 maig 2019].
* ↑ Yazici, O; Cortuk, M; Casim, H; Cetinkaya, E; et al «Candida glabrata Pneumonia in a Patient with Chronic Obstructive Pulmonary Disease» (en anglès). Case Rep Infect Dis, 2016 Nov; 2016, pp: 4737321. DOI: 10.1155/2016/4737321. PMC: 5110868. PMID: 27882253 [Consulta: 8 maig 2019].
* ↑ Ostrosky-Zeichner, L; Sable, C; Sobel, J; Alexander, BD; et al «Multicenter retrospective development and validation of a clinical prediction rule for nosocomial invasive candidiasis in the intensive care setting» (en anglès). Eur J Clin Microbiol Infect Dis, 2007 Abr; 26 (4), pp: 271-276. ISSN 0934-9723. DOI: 10.1007/s10096-007-0270-z. PMID: 17333081 [Consulta: 27 febrer 2020].
* ↑ Meena, DS; Kumar, D «Candida Pneumonia: An Innocent Bystander or a Silent Killer?» (en anglès). Med Princ Pract, 2021 Oct 12; 31 (1), pp: 98-102. DOI: 10.1159/000520111. PMC: 8995637. PMID: 34638123 [Consulta: 21 octubre 2022].
* ↑ Ellis, D «Curvularia» (en anglès). Mycology Online. School of Biological Sciences, The University of Adelaide, 2016; Des 7 (rev), pàgs: 3. Arxivat de l'original el 7 de maig 2019 [Consulta: 7 maig 2019].
* ↑ Dharmic, S; Nair, S; Harish, M «An unusual cause of fungal pneumonia» (en anglès). J Pharm Bioallied Sci, 2015 Abr; 7 (Supl 1), pp: S67-S69. DOI: 10.4103/0975-7406.155808. PMC: 4439713. PMID: 26015753 [Consulta: 7 maig 2019].
* ↑ Ellis, D «Sepedonium» (en anglès). Mycology Online. School of Biological Sciences, The University of Adelaide, 2016; Des 15 (rev), pàgs: 1. Arxivat de l'original el 8 de maig 2019 [Consulta: 8 maig 2019].
* ↑ Arellano-Galindo, J; Vázquez-Meraz, E; Jiménez-Hernández, E; Reséndiz-Sánchez, J; et al «A saprophytic fungus (Sepedonium) associated with fatal pneumonia in a patient undergoing stem cell transplantation» (en anglès). J Int Med Res, 2017 Ag; 45 (4), pp: 1430-1434. DOI: 10.1177/0300060517708103. PMC: 5625535. PMID: 28606018 [Consulta: 8 maig 2019].
* ↑ Colombo, AL; Padovan, AC; Chaves, GM «Current Knowledge of Trichosporon spp. and Trichosporonosis» (en anglès). Clin Microbiol Rev, 2011 Oct; 24 (4), pp: 682-700. DOI: 10.1128/CMR.00003-11. PMC: 3194827. PMID: 21976604 [Consulta: 27 juny 2019].
* ↑ Fakharian, A; Dorudinia, A; Alavi Darazam, I; Mansouri, D; Masjedi, MR «Acremonium Pneumonia: Case Report and Literature Review» (en anglès). Tanaffos, 2015; 14 (2), pp: 156-160. ISSN: 1735-0344. PMC: 4629432. PMID: 26528372 [Consulta: 27 juny 2019].
* ↑ Mayayo Artal, E «Scedosporiosis: Una micosis en alza» (en castellà). 7º Congreso Virtual Hispanoamericano de Anatomía Patològica, 2005 Oct 11; 557, pàgs: 7 [Consulta: 20 gener 2020].
* ↑ Agatha, D; Krishnan, KU; Dillirani, VA; Selvi, R «Invasive lung infection by Scedosporium apiospermum in an immunocompetent individual» (en anglès). Indian J Pathol Microbiol, 2014 Oct-Des; 57 (4), pp: 635-637. ISSN 0974-5130. DOI: 10.4103/0377-4929.142716. PMID: 25308027 [Consulta: 3 juny 2019].
* ↑ Kosseifi, S; Guha, B; Nassour, DN; Chi, DS; Krishnaswamy, G «The Dapsone hypersensitivity syndrome revisited: a potentially fatal multisystem disorder with prominent hepatopulmonary manifestations» (en anglès). J Occup Med Toxicol, 2006 Jun 6; 1, pp: 9. DOI: 10.1186/1745-6673-1-9. PMC: 1524788. PMID: 16756657 [Consulta: 31 gener 2020].
* ↑ Ceccarelli, L; Calisti, G; Delle Rose, D; Ricciardi, A; Maffongelli, G; Sordillo, P; et al «Dapsone hypersensitivity syndrome complicated by Scedosporium apiospermum pneumonia in an immunocompetent patient» (en anglès). Infection, 2012 Ag; 40 (4), pp: 459-462. ISSN 0300-8126. DOI: 10.1007/s15010-011-0225-2. PMID: 22124953 [Consulta: 1r febrer 2020].
* ↑ Mycobank «Pseudallescheria boydii» (en anglès). International Mycological Association, 2016; 110950, pàgs: 5 [Consulta: 12 maig 2019].
* ↑ Kantarcioglu, AS; Sybren de Hoog, G; Guerro-Artigas, J «Clinical characteristics and epidemiology of pulmonary pseudallescheriasis» (en anglès). Rev Iberoam Micol, 2012 Gen-Mar; 29 (1), pp: 1-13. DOI: 10.1016/j.riam.2011.04.002. ISSN: 2173-9188. PMID: 21963577 [Consulta: 21 octubre 2022].
* ↑ Cumbo-Nacheli, G; de Sanctis, J; Holden, D «Pseudallescheria Boydii pneumonia in an immunocompetent host» (en anglès). Am J Case Rep, 2012 Jul 31; 13, pp: 163-165. DOI: 10.12659/AJCR.883276. PMC: 3616179. PMID: 23569518 [Consulta: 12 maig 2019].
* ↑ Ramani R, Kahn BT, Chaturvedi V «Tilletiopsis minor: a new etiologic agent of human subcutaneous mycosis in an immunocompromised host» (en anglès). J Clin Microbiol, 1997 Nov; 35 (11), pp: 2992-2995. ISSN 0095-1137. PMC: 230105. PMID: 9350777 [Consulta: 19 maig 2019].
* ↑ Al-Zaydani IA, Joseph MRP, Suheel AM, Al-Hakami AM, Hamid ME «Severe pneumonia with a massive pleural effusion in a child caused by Tilletiopsis minor: the first case from Saudi Arabia» (en anglès). Ann Saudi Med, 2015 Nov-Des; 35 (6), pp: 475-478. DOI: 10.5144/0256-4947.2015.475. PMC: 6074469. PMID: 26657234 [Consulta: 19 maig 2019].
* ↑ Mycobank «Paecilomyces variotii» (en anglès). International Mycological Association, 2016; 248517, pàgs: 7 [Consulta: 14 gener 2020].
* ↑ Mycobank «Paecilomyces lilacinus» (en anglès). International Mycological Association, 2019; 319114, pàgs: 7 [Consulta: 4 febrer 2020].
* ↑ Steiner, B; Aquino, VR; Paz, AA; Silla, LM; et al «Paecilomyces variotii as an Emergent Pathogenic Agent of Pneumonia» (en anglès). Case Rep Infect Dis, 2013 Maig; 2013, pp: 273848. DOI: 10.1155/2013/273848. PMC: 3683431. PMID: 23819077 [Consulta: 28 juny 2019].
* ↑ Ramya, TG; Baby, S; Geetha, RK «Paecilomyces lilacinus: An Emerging Pathogen» (en anglès). JOHSR, 2016; 1 (2), pp: 48-51. DOI: 10.18311/jhsr/2016/5023. ISSN: 2456-2688 [Consulta: 4 febrer 2020].
* ↑ Bensch, K; Braun, U; Groenewald, JZ; Crous, PW «The genus Cladosporium» (en anglès). Stud Mycol, 2012 Jun 15; 72 (1), pp: 1-401. DOI: 10.3114/sim0003. PMC: 3390897. PMID: 22815589 [Consulta: 29 gener 2020].
* ↑ Grava, S; Lopes, FA; Cavallazzi, RS; Grassi, MF; Svidzinski, TI «A rare case of hemorrhagic pneumonia due to Cladosporium cladosporioides» (en anglès/portuguès). J Bras Pneumol, 2016 Set-Oct; 42 (5), pp: 392-394. DOI: 10.1590/S1806-37562016000000079. PMC: 5094879. PMID: 27812642 [Consulta: 29 gener 2020].
* ↑ Chae, SY; Park, HM; Oh, TH; Lee, JE; Lee, HJ; et al «Fusarium species causing invasive fungal pneumonia in an immunocompetent patient: a case report» (en anglès). J Int Med Res, 2020 Des; 48 (12), pp: 300060520976475. DOI: 10.1177/0300060520976475. PMC: 7724421. PMID: 33284723 [Consulta: 20 octubre 2022].
* ↑ Mycobank «Acrophialophora levis» (en anglès). International Mycological Association, 2016; 308238, pàgs: 5 [Consulta: 14 gener 2020].
* ↑ Huang, J; Liu, Z «The first case of Acrophialophora levis-induced severe pneumonia: a case report and literature review» (en anglès). BMC Infect Dis, 2019 Oct 15; 19 (1), pp: 843. DOI: 10.1186/s12879-019-4528-8. PMC: 6792234. PMID: 31615438 [Consulta: 29 desembre 2019].
* ↑ Fernandez, J «Enfermedad granulomatosa crónica» (en castellà). Manuales MSD (Versión profesional). Merck Sharp & Dohme Corp, 2016; Ag (rev), pàgs: 4 [Consulta: 8 maig 2019].
* ↑ Flament, H; Granger, V; Vezinet, C; Marzaioli V; et al «Aspergillus-induced pneumonia in adult without obvious immunodeficiency: test the burst!» (en anglès). Eur Respir J, 2018 Abr 26; 51 (4), pii: 1702711. ISSN 0903-1936. DOI: 10.1183/13993003.02711-2017. PMID: 29496757 [Consulta: 8 maig 2019].

## Bibliografia

* Torres Rodríguez, Josep María. Hongos y patologia respiratoria en nuestro medio (en castellà). Arch Bronconeumol, 1989 Gen-Feb; 25 (1), pp: 18-24. ISSN 0300-2896. DOI 10.1016/S0300-2896(15)31779-8 [Consulta: 31 gener 2020].
* Casadevall, Arturo. Fungal Diseases in the 21st Century: The Near and Far Horizons (en anglès). Pathog Immun, 2018; 3 (2), pp: 183–196. ISSN 2469-2964. DOI 10.20411/pai.v3i2.249 [Consulta: 10 maig 2019].
* Hage, Chadi A.; Knox, Kenneth S.; Wheat, Lawrence J. Endemic mycoses: overlooked causes of community acquired pneumonia (en anglès). Respir Med, 2012 Jun; 106 (6), pp: 769-776. PMID: 22386326. DOI 10.1016/j.rmed.2012.02.004 [Consulta: 28 desembre 2019].
* CDC/National Center for Emerging and Zoonotic Infectious Diseases. Fungal pneumonia: a silent epidemic. Coccidioidomycosis (valley fever) (en anglès). Fact Sheet, 2012; Des, pàgs: 2 [Consulta: 27 febrer 2019].
* Shamim, Shelley; Agarwal, Abinash; Ghosh, Bijan Kumar; Mitra, Mrinmoy. Fungal pneumonia in intensive care unit: When to suspect and decision to treatment: A critical review (en anglès). J Assoc Chest Physicians, 2015; 3 (2), pp: 41-47. ISSN 2320-9089. DOI 10.4103/2320-8775.158837 [Consulta: 28 desembre 2019].
* Álvarez Lerma, Francisco; Olaechea Astigarraga, Pedro; Palomar Martínez, Mercedes; Rodríguez Carvajal, Manuel; et al. Infecciones respiratorias por Aspergillus spp. en pacientes críticos ingresados en unidades de cuidados intensivos (en castellà). Med Intensiva, 2015 Abr; 39 (3), pp: 149-159. ISSN 0210-5691. DOI 10.1016/j.medin.2014.02.004 [Consulta: 18 febrer 2019].
* Li, Zhi; Lu, Gen; Meng, Guangxun. Pathogenic Fungal Infection in the Lung (en anglès). Front Immunol, 2019 Jul 3; 10, pp: 1524. PMID: 31333658. DOI 10.3389/fimmu.2019.01524 [Consulta: 28 desembre 2019].

## Enllaços externs

* An official American Thoracic Society statement: Treatment of fungal infections in adult pulmonary and critical care patients American Thoracic Society Documents; 2011 Gen (anglès) [Consulta: 23 febrer 2020].
* Neumonías por Aspergillus Aula Virtual Colmedegua; 2018 Feb (castellà) [Consulta: 18 febrer 2020].
* Infecciones pulmonares causadas por hongos García, Y. CUID Hospital Universitario UANL; 2018 Ag (castellà) [Consulta: 27 desembre 2019].